კურჟიმი

კურჟიმი () — ქალაქი ჩეხეთის რესპუბლიკის სამხრეთ მორავიის მხარეში. კურჟიმი ბრნო-ვენკოვის რაიონში მდებარეობს და ამ რაიონის ყველაზე დიდი ქალაქია მოსახლეობით.

სახელწოდება
დასახლების სახელწოდება მამაკაცის პირად სახელ „კურჟიმიდან“. ქალაქის სახელწოდება „კურჟიმის სამფლობელოს“ ნიშნავს. დიალექტური ფორმა „კორჟიმი“ გვხვდება 1226 წლის უძველეს წყაროში (ჩაწერილია როგორც „Corim“).

გეოგრაფია
კურჟიმი ქალაქ ბრნოდან ჩრდილოეთით, დაახლოებით 12 კილომეტრში მდებარეობს. მისი მუნიციპალური ტერიტორიის უმეტესი ნაწილი ბობრავას მთიანეთშია, აღმოსავლეთი მცირე ნაწილი კი დრაჰანის მთიანეთში ვრცელდება.

ისტორია
კურჟიმი პირველად ისტორიულ წყაროებში მეფე ოტოკარ I-ის ქარტიაში, 1226 წელს არის ნახსენები. ამ დოკუმენტის მიხედვით სამეფო ოჯახი კურჟიმში მდებარე წმინდა პეტრესა და პავლეს ეკლესიისთვის გადასახადების გადახდის ვალდებულებას იღებდა. დასახლება სავარაუდოდ XII საუკუნეში პრჟემისლების მიერ ტერიტორიის დაკავების დროს დაარსდა. 1464 წლიდან 1527 წლამდე კურჟიმი ბოსკოვიცელი დიდგვაროვნების საკუთრება იყო, შემდეგ კი ნეკეშების ოჯახმა შეიძინა. 1547 წლიდან ის ქალაქ ბრნოს ეკუთვნოდა. 1570 წელს კურჟიმი საბაზრო ქალაქად გადაკეთდა, მაგრამ მოგვიანებით ეს ტიტული დაკარგა. ოცდაათწლიანი ომის დროს ის რამდენჯერმე დაარბია შვედეთის არმიამ. კურჟიმი საბაზრო ქალაქად კვლავ გამოცხადდა 1785 წელს, 1964 წელს კი სრულფასოვანი ქალაქის სტატუსი მოიპოვა.
მინი|წმინდა მარიამ მაგდალინელის ეკლესია
ღირსშესანიშნაობები
კურჟიმის წმინდა მარიამ მაგდალინელის ეკლესია 1226 წელს დაარსდა. თავდაპირველად ის რომანული სტილის ნაგებობა იყო. ოცდაათწლიანი ომის დროს ეს ეკლესია დაწვეს, 1766–1772 წლებში იგი დღევანდელი გვიანი ბაროკოს სტილში აღადგინეს. სამრევლოს შენობაც ასევე 1226 წელს დაარსდა. თავდაპირველად ის ხის ნაგებობა იყო და 1806 წელს ქვის ნაგებობა ააგეს.

ეკლესიის გვერდით მდებარე შუა საუკუნეების ციხესიმაგრე 1592–1594 წლებში რენესანსის ეპოქის სასახლედ გადაკეთდა. დღეს კურჟიმის ციხესიმაგრეში სკოლაა განთავსებული, ხოლო მისი ეზო კულტურული მიზნებისთვის გამოიყენება.

კურჟიმსკა-ჰორას ბორცვზე მდებარეობს იან ნეპომუკელის წყლის სამლოცველო, რომელიც სავარაუდოდ 1722 წელს აშენდა. ქალაქის მოედანზე მდგარი წმინდა ფლორიანეს ქანდაკება 1679 წლით თარიღდება.

ცნობილი ადამიანები
მატიაშ ფრანტიშეკ ხორინსკი ლედსკელი (1720–1786) — ბრნოს ეპისკოპოსი
ვლადიმირ პეტლაკი (1946–1999) — ფრენბურთელი
დანუშე ნერუდოვა (დაბ. 1979) — ეკონომისტი და უნივერსიტეტის პროფესორი

დაძმობილებული ქალაქები
 ნიეპოვომიცე, პოლონეთი
 სტუპავა, სლოვაკეთი

რესურსები ინტერნეტში

სქოლიო

კატეგორია:სამხრეთ მორავიის მხარის ქალაქები